  Майя Бывальцева «Шудком» удмурт визьбур клуб Ижкарын ньылетӥ сезонзэ усьтӥз. 29-тӥ толшоре ортчем нырысетӥ шудонэ 14 команда пыриськиз. Кызьы веразы шудонэ пыриськисьёс, таяз радэ юанъёс секытэсь вал. Вормисе потэм команда но 27 юан пӧлысь дасэзлы гинэ шонер валэктон сётыны быгатӥз. Озьы ик тросэз удмуртлыкен, Удмуртиен герӟаськем юанъёс ӧй вал шуыса пусйизы, нош ӵапак соос «Шудкомез» мукет та выллем шудонъёслэсь висъяло вал. Но азьвылгес радъясьёс веразы, «удмурт блок» одно ик луоз шуыса.  Нырысетӥ пумиськонын вормисьёс: 1-тӥ инты – «Шудкомер» команда (10 балл) 2-тӥ инты – «Ятэ-отэ», «Йода, старварсь юод-а?», «КотьМоть», «Кызьы-ай со?» командаос (9 балл) 3-тӥ инты – «Кынкорт» команда (8 балл). Вуоноез шудон 26-тӥ тулыспалэ ортчоз. Тодэ вайытом, «Шудком» визьбур клублэн вормисез бӧрсьысь куинь ар «Валамон-Париомн» команда луылӥз. Таяз сезонын солэн шудӥсьёсз мукет командаосъя люкиськизы.  Тегъёс: Мерлык Ижкар Удмуртия удмуртъёс Шунды Шудком  